internet vaartha 342 Views
ఆరునెలల ప్రగతి నివేదికలో ప్రపంచబ్యాంక్‌
న్యూఢిల్లీ : ప్రపంచ ఆర్థికవ్యవస్థకు భారత్‌ ఒక ప్రభావ వంతమైన దేశంగా మారుతుందని ప్రపంచ బ్యాంకు అంచనా వేసింది. భారత్‌ఆర్థికవృద్ధి 2016-17లో 6.8 శాతంగా ఉంటుందని అంచనా వేసింది. చైనా కంటే ఒక పాయింట్‌ శాతం పెరు గుతుందని వెల్లడించింది. తన తాజా ప్రపంచ ఆర్థిక ప్రగతి నివేదికలో ప్రపంచ బ్యాంకు ముందు భారత్‌ వృద్ధిరేటును 0.2శాతం కుదించింది. 0.1శాతం 2016,2017 ఆర్థిక సంవ త్సరాల్లో తగ్గుతుందని అంచనా వేసింది. అయినప్పటికీ భారత్‌ ప్రపంచ ఆర్థిక వ్యవస్థను ప్రభావితం చేస్తుందని తెలిపింది. ఆసియా ఖండంలో కూడా ఆధిపత్యం చేస్తుందని, ఈ ఏడాది 7.8శాతం, వచ్చేఏడాది రానున్న రెండేళ్లలో కూడా 7.9 శాతం గా వృద్ధి ఉంటుందని ప్రకటించింది. ప్రపంచబ్యాంకు చైనా ఆర్థికవృద్ధిని 2015లో 6.9శాతంగా ఉంటుందని వెల్లడించిం ది. జూన్‌ అంచనాలతో పోలిస్తే 0.3 శాతం తక్కువే. చైనా వృద్ధి 2016లో 6.7శాతం, 2017, 2018 సంవత్సరాల్లో 6.5శాతం చొప్పున ఉంటుందని ప్రకటించింది. ఇక వృద్ధి రేటుపరంగా 2016లో 0.3 శాతం, 0.4 శాతం 2017లోను నమోదుచేస్తుందని వెల్లడించింది. రష్యా, బ్రెజిల్‌ రెండుదేశాలు కూడా 2016లో మాంద్యంలోనే కొనసాగుతాయి. భారత్‌ కరె న్సీ, స్టాక్‌ మార్కెట్లు గతఏడాది కాలంలో కొంతమేర ఆశాజ నకంగానే ఉన్నాయి. ప్రపంచ వ్యాప్తంగా ఆర్ధిక అనిశ్చితి ఉన్నా భారత్‌పై ప్రభావం కనిపించలేదు. భారతీయ రిజయ్విబ్యాంకు పరంగా చూస్తే ఎఫ్‌డిఐ సానుకూలంగా ఉంది. భారత్‌ పరంగా కేంద్ర ప్రభుత్వం ఆర్థికలోటును జిడిపిలో నాలుగుశాతానికి కుదించింది. 2009లో 7.6శాతం ఉన్న లోటు గణనీయంగా తగ్గింది. దక్షిణాసియా వర్ధమాన దేశాలకు 2016 మరింతగా కలిసొస్తుంది. 2016లో ఆర్ధికవృద్ధి 7.3శాతంగా ఉంటుంది. ఈ ఏడాది ఏడుశాతానికే పరిమితం అవుతుందని ప్రపంచ బ్యాంకు వెల్లడించింది. చైనాకంటే ఇతర ప్రాంతీయ దేశాలతో వాణిజ్య బంధాలు తక్కువగానే ఉంటాయన్నది అంచనా. పాకిస్థాన్‌పరంగా చూస్తే 4.5శాతంగా వృద్ధిరేటు ఉంటుందని ప్రకటించింది. ఎక్కువ వర్ధమాన మార్కెట్లలో వృద్ధి నీరసంగా ఉంటుందని, అంతర్జాతీయ ఆర్థికవృద్ధిపై ప్రభావం చూపు తుందని ప్రపంచ బ్యాంకు ఉటంకించింది. మొత్తం ప్రపంచ వ్యాప్తంగా 40శాతం మంది నిరుపేదలు అభివృదఇధ చెందుతున్న దేశాల్లోనే ఉన్నారని వీరి వృద్ధి కూడా మందాగమనంతో ఉందని ప్రపంచ బ్యాంకు అధ్యక్షుడు జిమ్‌యాంగ్‌కిమ్‌ పేర్కొ న్నారు. సంస్కరణల ద్వారా వచ్చే ప్రయోజనాలను సుపరి పాలన, వాణిజ్య వాతావరణం పెంచుకునేందుకు కృషి చేయాల్సిన అవసరం ఉందని పేర్కొన్నారు. 2015కంటే అంతర్జాతీయ వృద్ధి తక్కువగా ఉందని, ఉత్పత్తుల ధరలు తగ్గడం, వాణిజ్యం, మూలధన నిధుల రాక కూడా తగ్గడం, ఆర్థిక అనిశ్చితి వంటివి అంతర్జాతీయంగా ఎక్కువ ప్రభావం చూపుతున్నట్లు జిమ్‌యాంగ్‌కిమ్‌ పేర్కొన్నారు. 2016లో అభివృద్ధి చెందుతున్న దేశాలు 4.8శాతానికి చేరుకుంటాయని, సంక్షోభం తర్వాత ఈ ఏడాది 4.3శాతంగా మాత్రమే ఉన్నట్లు బ్యాంకు అధ్యక్షుడు వివరించారు. ఆర్థికలోటు, కేంద్ర బ్యాంకుల విధివిధానాలే వర్ధమాన దేశాలకు ఎదురవుతున్న సమస్యలు, సంక్లిష్టపరిస్థితులను అధిగమిస్తాయని ప్రపంచ బ్యాంకు గ్రూప్‌ ఉపాధ్యక్షుడు, ముఖ్య ఆర్థికవేత్త కౌశిక్‌బసు పేర్కొన్నారు.